**РЕГИОНАЛНА ЗДРАВНА ИНСПЕКЦИЯ- ПЛЕВЕН**

**З А П О В Е Д**

**№РД-01-34/25.01.2022г.**

На основание чл. 63, ал. 4 и ал. 7 от Закона за здравето, във връзка с регистрирани случаи на COVID-19 и отчетена към 25.01.2022 г. 14-дневна заболеваемост 1027.68 на 100 000 население за област Плевен и 1633.03 за гр. Плевен и Решение на Областен кризисен щаб от 25.01.2022г.

**НАРЕЖДАМ:**

 I. Въвеждам следните противоепидемични мерки на територията на област Плевен, считано **от 00:00 часа на** **26.01.2022 г.:**

1.Преустановяват се присъствените учебни занятия на учениците от 5-ти, 6-ти, 8-ми, 9-ти и 11-ти клас в училищата на територията на град Плевен, **считано от 26.01.2022 г. до 28.01.2022 г.**  За учениците от 1-ви до 4-ти клас, както и за учениците от 7-ми, 10-ти, 12-ти клас и Център за специална образователна подкрепа (ЦСОП) – гр. Плевен, учебния процес остава присъствен, при спазване на противоепидемичните мерки.

Обучението от разстояние в електронна среда за тези ученици се организира със заповед на министъра на образованието и науката.

2.Преустановява се провеждането в присъствена среда на всички групови извънкласни занимания и дейности, дейности по интереси, екскурзии, спортни празници и други, организирани от училищата за всички възрастови групи, **считано от 00:00 часа на 26.01.2022 г. до 04.02.2022 г.**

3.Преустановяват се присъствените групови занятия с деца в езиковите центрове, образователните центрове и други обучителни центрове и школи, организирани от юридически и физически лица, **считано от 00:00 часа на 26.01.2022 г. до 06.02.2022 г.**

4. Забраняват се посещенията на непълнолетни лица в търговските центрове тип МОЛ, кина, ресторанти, кафенета и други без придружител-родител /настойник или друго лице, полагащо грижи за непълнолетния, **считано от 00:00 часа на 26.01.2022 г. до 06.02.2022 г.**

5.Забраняват се посещенията на непълнолетни лица след 22:00 часа в питейните и нощни заведения, **считано от 00:00 часа на 26.01.2022 г. до 06.02.2022 г.**

II.Временните противоепидемични мерки, определени с настоящата заповед, ще бъдат променени в зависимост от развитието на епидемичната ситуация на територията на област Плевен.

III.Настоящата заповед да се публикува на интернет страниците на Регионална здравна инспекция – Плевен и Областна администрация – Плевен.

IV.Контрол по изпълнението на настоящата заповед възлагам на областния управител на Област Плевен, кмета на община Плевен, директора на ОД на МВР – Плевен, директора на ОДБХ - Плевен и началника на РУО - Плевен.

V.Заповедта подлежи на обжалване в едномесечен срок от публикуването й на интернет страницата на Регионална здравна инспекция – Плевен пред съответния административен съд по реда на Административнопроцесуалния кодекс. Оспорването й не спира нейното изпълнение.

**Д-Р ИЛИЯН МИНЧЕВ:…/ П /……..**

***Директор на РЗИ – Плевен***